Két éve indult a VoLTE (4G Hang) roaming szolgáltatás a Telekom ügyfelei számára

A Telekom saját, magyarországi hálózatán belül már évek óta megbízhatóan működő VoLTE (4G Hang) szolgáltatás roaming környezetben 2022 október végétől érhető el. A Telekom 4G hangszolgáltatás-képes készülékkel rendelkező havidíjas és Domino ügyfelei immár 48 ország 82 4G hálózatán élvezhetik a 4G Hang szolgáltatás nyújtotta kiváló hangminőséget és gyors hívásfelépülési időt.

A Magyar Telekom 2017-ben vezette be a VoLTE technológiát, a jelenleg közel országos lefedettségű, a korábbi technológiáknál jobb ügyfélélményt nyújtó 4G hálózatot több mint 4 millió Telekom ügyfél használja beszédhívásokra, a mobil beszédforgalom pedig már több mint 80 százaléka ezen a technológián keresztül valósul meg.

A VoLTE (4G Hang) szolgáltatás lehetővé teszi a hívás közbeni mobilinternet használatot, így telefonálás közben is lehetséges az adatforgalmazás, például az internet (böngészés, e-mail küldés, térkép, navigáció stb.) használata.

A VoLTE roaming szolgáltatás által használt adatkapcsolat, adatmennyiség nem jelent külön többletköltséget a Telekom ügyfeleknek a roamingolás alatt, illetve a VoLTE hívások által generált adatforgalom független az előfizetők mobilinternet csomagjának adatmennyiségétől.

„A Magyar Telekom már 54 ország 114 operátorával kötött VoLTE roaming szolgáltatással kapcsolatos megállapodást, a jövőben pedig további országokkal és szolgáltatókkal tervezünk együttműködni annak érdekében, hogy ügyfeleink nyaralásuk vagy üzleti utazásuk alkalmával is élvezhessék a 4G hangminőség előnyeit.” – emelte ki Lubor Zatko, a Magyar Telekom műszaki vezérigazgató-helyettese.

A 4G Hang és mobilinternet roaming használatához 4G-képes SIM kártyával ellátott, 4G Hang-képes készülék szükséges, valamint javasolt a telefonok szoftverének aktuális verzióra frissítése is a 4G hálózati lefedettség és aktív szolgáltatás megléte mellett. További részletek a Telekom weboldalán találhatók:https://www.telekom.hu/lakossagi/szolgaltatasok/internet/mobilinternet/4g/volte

Sajtókapcsolat:

* sajto@telekom.hu

Eredeti tartalom: Magyar Telekom Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16092/ket-eve-indult-a-volte-4g-hang-roaming-szolgaltatas-a-telekom-ugyfelei-szamara/